JAEK

Ettevõtjate kogemusklubi 2023
2023-11-30 15:30 - 21:00 UTC | Tammemäe Jahimaja
Jõgevamaa mentorklubides osalenute kokkusaamine KOGEMUSKLUBI 2023 toimub 30.11.2023 Trofee Jahimajas www.trofee.ee.
Kavas:

tervituskohv, rõõmus jällenägemine, kogemuste vahetus
seminar „Edu eeldused“?“ lektor Vahur Poolak, mentor, Life Choach
sotsialiseerumine, kogemuste vahetus

#talveilusjõgevamaa
2023-12-05 - 2024-01-06 | Jõgevamaa, Jõgevamaa
Jõgevamaa on tõelises talveilus!
Kutsume kõiki märkama ja pildistama Jõgevamaa vaateid – jõuluvalguses säravaid aknaid, ehitud jõulupuid, külmakargeid vaateid, lumeingleid ja kõike muud. Märka, tee pilt ja postita oma facebooki seinale. Kui lisad juurde märke #talveilusjõgevamaa ja sinu pilt saab kõige rohkem reageeringuid , siis saad kolmekuningapäeval kingituseks korvitäie Jõgevamaal toodetud head-paremat. Lisa postitusele ka asukoht ja toidukorvi saab ka ilu looja.
Märkame talveilu!
NB! Kuigi Facebook laseb üritust planeerida kaks nädalat, võib ilu näha ja pilte postitada igal ajal. Kokkuvõtted ikka kolmekuningapäeval!

Kohvihommik Moonika Siimetsaga
2023-12-15 10:00 - 12:00 | Jõgeva linnaraamatukogu, Rohu 10, Jõgeva, Eesti
Kes ei teaks, filmi „Seltsimees laps“? Aga kes teab, et filmi režissööri Moonika Siimetsa juured on sügaval Jõgevamaa pinnas? Moonika räägib kohvihommikul, miks on põnev olla režissöör ja milliseid filmitrikke võib tema filmides leida!
Registreeri üritusele

Koolitus “KUIDAS LUUA ILUSA VISUAALIGA KAASAHAARAVAT SISU SOTSIAALMEEDIASSE?”
2023-12-20 15:00 - 19:00 | Avinurme Puiduait, Võidu 3, Avinurme
“KUIDAS LUUA ILUSA VISUAALIGA KAASAHAARAVAT SISU SOTSIAALMEEDIASSE?”
AJAKAVA:
14:30 – 15:00 Kogunemine, tee/kohvi ja suupisted
15:00 – 16:30 Esinejaga koolitus
16:30 – 16:45 Vahepaus, tee/kohvi ja puuviljad
16:45 – 18:45 Laastukorvi punumise töötuba
ASUKOHT: Avinurme Puiduait, II korrusel
Osalejate arv on PIIRATUD.
KOOLITUS OSALEJALE TASUTA.
KOOLITUST KORRALDAB JA RAHASTAB: Euroopa Regionaalarengu Fond ja Jõgevamaa Arendus- ja Ettevõtluskeskus.
KELLELE ON KOOLITUS MÕELDUD:
Väikeettevõtjatele, turundusspetsialistidele, müügijuhtidele, sotsiaalmeediahaldajatele, sisuloojatele.
Kõigile neile, kes kasutavad sotsiaalmeediaplatvorme Facebook/Instagram.
Ning, kes soovivad luua ilusaid visuaale ja kaasahaaravat sisu.
KOOLITAJA:
Astra Mäerand on koolitaja, mentor ja sisulooja.
Kes on 10+ aastat olnud väikeettevõtja, sellest 8 aastat kaasasutaja ja turundusspetsialist, abikaasaga koos asutatud ettevõttes Mäerand Grupp OÜ.
Lisaks on Astra ka aktiivne kogukonnaliige Kääpa külas, on Kalevipoja Koda nõukogu liige ning ema kahele vahvale poisiklutile.
Astral on magistrikraad ettevõtluses ja ökonoomikas ning täiendab pidevalt oma teadmisi just turunduse, sotsiaalmeedia kui ka nutifotograafia teemadel.
OSALEJA SAAB KOOLITUSELT:
Millest alustada sotsiaalmeedia sisu loomisel (sisuplaan, mida sisuplaani kirjutada, miks see oluline on, kust leida ideid postituste tegemiseks)
Millest koosneb ideaalne sotsiaalmeediapostitus? (millised on postituse komponendid)
Visuaali loomine – nutifotograafia põhitõed (kuidas kasutada nutitelefoni, et luua professionaalseid tootepilte, praktilised näpunäited valguse, kompositsiooni ja tausta kohta, piltide järeltöötlus)
Praktiline osa I – visuaali loomine koolitaja poolt loodud fotonurgas.
Postituste pealkirjade kirjutamine (millised on postituste tüübid, milline on postituse pealkirja ülesehitus, millised on nipid pealkirjade kirjutamiseks, teemaviidete ehk hashtag’ide kasutamine)
Praktiline osa II – koolitusel osalejad proovivad koostada ennist loodud visuaalile postituse pealkirja, soovi korral jagavad loodud visuaale koos pealkirjaga ka enda sotsiaalmeediakontol, tag’imine, teemaviidete lisamine.
KOOLITUSE LÕPETUSEKS: Arutelu ja küsimustele vastamine.
PEALE KOOLITUST TOIMUB LAASTUKORVI PUNUMISE TÖÖTUBA:
Juhendaja näpunäidete abil saavad kõik õpitoas osalejad selgeks korvipunumise põhitõed: valitakse laastud, punutakse laastust marjakorv ning lõpuks viimistletakse ka oma töö.
Kõigile osalejatele jagatakse korvipunumiseks vajalikud töövahendid ning osaleja lahkub õpitoast omavalmistatud korviga.
Õpitoas valmib marjakorv mõõtudega 10 x 10 cm.
KAASA VÕTTA:
Kui on väikesemaid tooteid, mida pildistada.
Ning hea tuju ja avatud meel.
Oma tulekust anna teada hiljemalt 17.12.2023
Üritusele saab registreerida SIIN: https://forms.office.com/e/GqKELCejgf?origin=lprLink
Kui sul on küsimusi, siis saada need julgelt Anne-Liisile (ürituse korraldaja): anne-liis.narits@jaek.ee
Kiirete küsimuste puhul helista +37257873975

Tasuta koolitus MTÜ juhatuse liikmele
2024-01-10 10:00 - 13:30 | Veebiseminar, Veebiseminar
Tasuta veebisemianr MTÜ juhatuse liikmele
“Milline on loll MTÜ juhatuse liige ja kuidas sellist tiitlit vältida?”
Kui vajad nõu ja abi MTÜ juhatuse liikme ülesannete uurimisel ja soovid vahele jätta vähemalt osa teiste poolt tehtud vigadest ning tahad luua oma ühingus konstruktiivse suhtluskultuuri, oled oodatud õppima
Koolituse aeg: 10.01.2024, kell 10.00 – 13.15 (registreeritud osalejale 72h järelevaadatav)
Koht: veebikeskkond Zoom
Koolituse tulemusena:

tunned juhatuse liikme ülesandeid
oskad analüüsida oma koolitusvajadusi MTÜ juhatuse liikmena
orienteerud paremini ühingu õigusruumis
oskad anda kolleegile konstruktiivselt tagasisidet

Koolitaja: Kaidi Holm
Koolituse hind: TASUTA (kulud katab Targa MTÜ juhi koolitusfond)
Loe lisaks koolituse kohta ja registreeri SIIN

Kesk-Eesti ringbiomajanduse teekaardi koostamise kaasamisüritus
2024-01-23 12:00 - 17:00 | Põltsamaa kultuurikeskus, J. Kuperjanovi 1, Põltsamaa, Eesti
Kui soovid anda oma panuse bioressursside väärindamisse, oled oodatud osalema Kesk-Eesti ringbiomajanduse teekaardi koostamise kaasamisüritusel, mis toimub teisipäeval, 23. jaanuaril 2024 kell 12.00-17.00 Põltsamaa Kultuurikeskuses (Julius Kuperjanovi 1, Põltsamaa).
Avaüritusel jagatakse ringbiomajanduse parimaid praktikaid ning kaardistatakse piirkondlikke väärtusahelaid. Kaasamisüritusele on oodatud ettevõtjad põllumajandus-, metsandus-, kalandus- ja nendega seotud töötlemissektorist ning muud biomajandusega seotud tööstusettevõtted, kes edaspidi on huvitatud ja motiveeritud kirjeldama oma ettevõttepõhiselt toimivat väärtusahelat, arenguvõimalusi ja -vajadusi.
Ürituse päevakava12.00‒12.45 Lõuna 12.45‒12.50 Avasõna. Maimu Kelder, SA Järvamaa 12.50‒13.10 Ringbiomajanduse teekaardi koostamine Kesk-Eestis. Rando Värnik, Eesti Maaülikool 13.10‒13.25 Ülevaade „Kääritusjäägi (digestaadi) ohutus, sobivus mullaparandaja või väetisena kasutamiseks ja kääritusjäägi kasutamise majanduslik tasuvus“ uuringutulemustest. Rando Värnik, Eesti Maaülikool 13.25‒13.45 Ringbiomajanduse põhimõtete rakendamise kogemused ettevõttes OÜ Siidrikoda, Sulev Nõmmann, juhatuse liige 13.45‒14.00 Ringbiomajanduse põhimõtete rakendamise kogemused ettevõttes OÜ Kobrit, Teodor Tõks, Ussimo OÜ, juhatuse liige 14.00‒14.15 Ringbiomajanduse põhimõtete rakendamise kogemused ettevõttes OÜ Fibenol, Katrin Jõgi, kestlikkuse juht 14.15-14.30 Ringbiomajanduse põhimõtete rakendamise kogemused ettevõttes OÜ Tikupoiss, Piret Sepp, tegevjuht 14.30‒14.50 Kohvipaus 14.50‒16.50 Kesk-Eesti kolme maakonna ringbiomajanduse väärtusahelate toimimine ja kitsaskohad 16.50‒17.00 Lõppsõna
Registreerimine on avatud 18. jaanuarini 2024.

Registreeri

Jõgevamaa II loometalgute ideekorje tähtaeg
2024-02-10 | Veebikeskkond, Veebikeskkond, Jõgeva, Estonia
Head vabaühendustes tegutsejad ja kogukonnaliikmed!
Ootame teid taas kaasa rääkima oma kodukoha arengus ja tegemistes. 2022. aasta suvel Sadalas saime kokku Jõgevamaa esimestel loometalgutel, nüüd on 13. aprillil 2024 Esku koolimajas tulemas Jõgevamaa II loometalgud.
Loometalgud on kogukondade häkatoni stiilis kokkusaamine, kus igaüks saab osaleda oma kodukohas olevate kitsaskohtade lahendamises.
Loometalgud saavad alguse lahendamist vajavate ideede/teemade/probleemide kogumisega, hiljem on kõigil võimalus ühineda talle huvipakkuva teema/idee lahendajate meeskonnaga ja talgupäeval tulla kokku ning ühes mentoritega ka neile ideedele lahenduskäik leida.
Idee esitamine on lihtne: kui Sul on probleem, idee või mõte, millele sooviksid koos mõttekaaslastega talgutel lahendust leida, siis anna sellest teada JAEKi veebilehel https://www.jaek.ee/jogevamaa-loometalgud .
Ootame teie ideid ja mõtteid kuni 10. veebruarini 2024.
Oma ideid võivad esitada kõik Jõgevamaa elanikud, rsitatud ideed pannakse pärast 10. veebruari välja JAEKi kodulehele, kus kõik soovijad saavad valida talle huvipakkuva teema ja registreerida end selle lahendajate meeskonda. Talgupäeval 13. aprillil Eskus proovitakse siis ühiselt koos mõttekaaslastega ja mentorite juhendamisel ideedele lahendused leida. Päeva lõpuks valib žürii välja parimad lahendused ja meeskonnad saavad rahalise auhinna oma idee elluviimiseks.
Kui tekkis ideekorje või loometalgute osas küsimusi, helista tel 5208 423 või saada e-kiri kersti.kurvits@jaek.ee.
Loometalguid korraldab Jõgevamaa Arendus- ja Ettevõtluskeskus koos Esku Külaseltsiga. Rahaliselt toetavad LEADER-programm ja Põltsamaa, Jõgeva ja Mustvee vald.

Praktiline koolituspäev: Keskkonnahoidlik sündmuskorraldus - kellele, miks ja kuidas?
2024-02-21 09:45 - 16:00
Alates 01.01.2024 on Eestis avalikel üritustel toidu ja joogi serveerimiseks lubatud kasutada üksnes korduvkasutatavaid anumaid ja söögiriistu. See on üks ühekordse plasti direktiiviga seotud põhimõttelistest muudatustest, mis puudutab nii sündmuste korraldajaid, toitlustajaid kui ka avalikke üritusi registreerivaid kohalikke omavalitsusi. Infopäev annab ülevaate sellest, millised reeglid 1.01.2024 kehtivad, miks neid reegleid vaja on ja milliseid muudatusi see kultuurivaldkonnas kaasa toob.
Koolituspäeva viib läbi Marleen Viidul, kes oli Tartu linnas keskkonnahoidlike sündmuste põhimõtete rakendamise eestvedaja ning on hetkel keskkonnahoidliku sündmuskorralduse koolitaja, nõustaja ja
praktik.
Koolitus toimub 21.02.2024 Jõgeval Kaunide Kunstide Kodus. Koolitusele on oodatud turismiettevõtjad, toitlustajad, ürituste korraldajat ja teised huvilised.
09.45 Kogunemine ja kohvipaus
10.00 Ülevaade 2024 kehtima hakkavatest muudatustest seoses ühekordse plasti direktiiviga. Mis on keskkonnahoidlik sündmuskorraldus ja miks seda vaja on?
12.00 Lõuna
12.45 Kuidas keskkonnahoidlikke põhimõtteid praktikas rakendada?
14.45 Virgutuspaus
15.00 Praktilised näited ja õppetunnid Autovabaduse puiestee, sTARTUp day, Latitude59 ja 13. noorte laulu- ja tantsupeo näitel.
16.00 Päeva lõpp
Osalustasu: 7 eurot (sisaldab kohvipausi, saab tasuda kohapeal)
Registreeri siin

Konverents “Küberkiusamise peatamine on meie kõigi asi”
2024-03-07 10:00 - 17:00 | Telia peamaja, Mustamäe tee 3, Tallinn
7. märtsil 2024 korraldab SA Kiusamisvaba Kool küberkiusamise konverentsi “Küberkiusamise peatamine on meie kõigi asi”. Konverents toimub Telia peamajas (Mustamäe tee 3, Tallinn). Osaleda on võimalik nii kohapeal kui veebi teel.
Registreeri osalus Fienta platvormil. Registreerumine on avatud 3. märtsini.
Päeva peaesineja on üle maailma tunnustatud küberkiusu ekspert, konsultant ja raamatute autor prof Sameer Hinduja USAst. Prof Hinduja on professor Florida Atlantic Ülikooli Kriminoloogia ja Kriminaalõiguse Õppetoolis, Küberkiusamise Uurimise keskuse kaasdirektor, kaastööline Harvardi Ülikooli Berkman Klein Keskuses. Tunnustatud küberkiusu ekspert, konsultant ja raamatute autor.
Päeva juhib ja pusletükke seob tervikuks Kristiina Treial, Kiusamisvaba Kooli sisujuht ja asutajaliige.
TUTVU KONVERENTSI ESINEJATEGA.
Kohapeal on võimalik osaleda vaid kiirematel. Lisaks põnevale programmile ning praktilistele nõuannetele on kõigile osalejatele tagatud tasuta lõunasöök ning kaks kohvipausi. Kui oled end kirja pannud, kuid ei saa siiski konverentsil osaleda, siis anna sellest kindlasti teada hiljemalt 3. märtsil SIIN.
Konverentsi peamiseks sihtrühmaks on laste ja noortega töötavad spetsialistid, teretulnud on ka kõik teised huvilised.
PÄEVAKAVA
09.30 Tervituskohv ja kogunemine
10.00 Konverentsi “Küberkiusamise peatamine on meie kõigi asi” avamine (Kristiina Treial)
10.20 Eesti Teadusnõukogu tervitus (Karin Streimann – Ennetuse Teadusnõukogu, TAI)
10.40 Küberkiusamine on noorte asi (Karola Kuldsaar – EÕEL, Desire Pärn – Pärnu Sütevaka Humanitaargümnaasium)
11.00 Küberkiusamise peatamine vajab tarkust (Malle Hallimäe ja Kerli Valner – Targalt internetis)
11.20 Aktiivne vahepala (Inger Klesment – Tartu Ülikooli õppejõud, digimeediapädevuse koolitaja)
11.40 Küberkiusamine on veebipolitseniku asi (Andero Sepp – veebipolitseinike koordinaator)
12.00 Küberkiusamine võib olla ka juristide asi (Omar Kõiv ja Mikk Tuisk – RASK advokaadibüroo juristid)
12.20 Lõunapaus
13.10 Kiusamine on koolipsühholoogi asi (Olle Selliov – Tallinna Reaalkooli koolipsühholoog, pereterapeut)
13.30 Küberkiusamine on vaimse tervise asi (Anne Kleinberg, SA Tallinna Lastehaigla psühhiaatriakliiniku juhataja)
13.50 Aktiivne vahepala (Cattre Hein – Rocca al Mare Kooli õpetaja ja Kiusamisvaba Kooli koolitaja ja mentor)
14.00 Küberkiusamine on kooli asi (Cattre Hein)
14.20 Kohvipaus
14.35 Paneeldiskussioon – Vike lugu (Andero Sepp, Cattre Hein, Omar Kõiv või Mikk Tuisk, Anne Kleinberg, Olle Selliov, modereerib Kristiina Treial)
15.25 Overview of what is currently happening in the world of cyberbullying, and what could be the best keys to prevention – professor Sameer Hinduja (Florida Atlantic Ülikooli Kriminoloogia ja Kriminaalõiguse professor, Küberkiusamise Uurimise Keskuse kaasdirektor, kaastööline Harvardi Ülikooli Berkman Kleini Keskuses)
16.20 Lõppsõnad
Kui vajad osalemise kohta tõendit või sul tekivad mistahes muud konverentsi puudutavad küsimused, siis kirjuta meile julgelt: tere@kiusamisvaba.ee.
Konverentsi toimumist rahastab EMP toetuste Aktiivsete Kodanike Fond, mida vahendab Avatud Eesti Fond koostöös Vabaühenduste Liiduga. Konverentsi toimimise teeb heategevusliku koostööna võimalikuks Telia Eesti.

Kohvihommik Airi Külvetiga
2024-03-19 10:00 - 11:30 | JAEKi seminariruum, Aia tn 2, Jõgeva, 48306, Eesti
Airi Külvet on üks MTÜ Liivimaa Lihaveise asutajatest ja eestvedaja ning esimese riikliku rohumaaveise kvaliteedikava väljatöötaja. Külvetite Puutsa talus sünnivad ja kasvavad lihaveiseid vabana maailma liigirikkamatel niitudel.
Tule kuula, kuidas jätkusuutlikult majandades oma toodet vääriliselt turustada ja läbi tootmise elukeskkonda rikastada, mitte välja kurnata.
INKUBAATORI KOHVIHOMMIK on Kesk-Eesti ettevõtlusinkubaatori korraldatav üritussari, mis on ettevõtjalt ettevõtjale kogemuslugude vahetamise tund.
Infotundi kaasrahastab Euroopa Liit.
Pane ennast kirja siin!

Koolidevaheline sammuväljakutse „Kevadsammud 2024“
2024-04-01 - 2024-04-30 | Jõgevama, Jõgevamaa
Aprillis Kõlab Stardipauk Üle-Eestilisele Koolidevahelisele Sammuväljakutsele „Kevadsammud 2024“

Liikumisäpp FitSphere ja head toetajad kutsuvad Sind koos kogu kooliperega suurele „Kevadsammud 2024“ sammuväljakutsele!
Liikumisäpp FitSphere korraldab juba kolmandat korda õpilaste, tudengite, õpetajate, õppejõudude ning kogu koolipere vahelist sammude kogumise väljakutset „Kevadsammud 2024“. Väljakutse algab esimesel aprillil ja kestab kuni 30. aprillini ning on kõigile tasuta.
TAI uuringute sõnul on Eestis iga kolmas koolipoiss ja iga neljas koolitüdruk rasvunud. Selle üheks peamiseks põhjustajaks on füüsiline passiivsus. Oleme FitSphere’i tiimiga võtnud eesmärgi anda igale inimesele juurde kuni kümme tervena elatud aastat. Selleni tahame jõuda läbi mängulise väljakutse, mis võiks soodustada liikumisharjumuste teket ning motiveerida üle Eesti kümneid tuhandeid inimesi. Sammudele hoo andmiseks on koolidele, klassidele, õpilastele ning õpetajatele välja pandud hulk auhindu.
Väljakutse eesmärk on selgitada välja Eesti kõige aktiivsemad põhi-, kesk-, kõrg- ning ülikoolid. Leida tublimad klassid ning aktiivsemad õpetajad. Väljakutses arvestatakse kõikide klasside ja koolide kogutud sammude keskmist – nii on võrdsed võiduvõimalused nii väikestel kui ka suurtel klassidel ja koolidel. Kokkuvõttes auhinnatakse enim õpilasi kaasanud kõrg- või ülikooli, enim õpilasi kaasanud põhikooli või gümnaasiumi, suurima osalusmääraga kõrg- või ülikooli ning aktiivsemate töötajatega kõrg- või ülikooli. Lisaks keskmiselt enim samme kogunud valdkonda või teaduskonda, keskmiselt enim samme kogunud põhikooli ja gümnaasiumi klassi. Lisaks loositakse võistluse ajal tublimatele liikujatele neljal korral ergutusauhindu.
Liikuma motiveerivad ning samme aitavad koguda T1 keskus, Liikuma Kutsuv Kool ja RMK.
Väljakutse on kõigile TASUTA!
Õpetajana saad ennast ja oma klassi registreerida SIIN!

Tervise ja heaolu infohommik - Vaikuseminutite ja KiVa kiusamisvaba programmi tutvustused
2024-04-03 10:00 - 11:30 | Veebikeskkond, Veebikeskkond, Jõgeva, Estonia
Tervise Arengu Instituut Kutsub Tervise Ja Heaolu Infohommikule!
Tervise Arengu Instituut kutsub tervisedendajaid ning haridus- ja noorsootöö valdkonna esindajaid ennetuse teadusnõukoja poolt hinnatud sekkumiste tutvustamise infohommikule 3. aprillil kell 10.00-11.30 Zoom keskkonnas.
Esimesel kohtumisel tutvustavad programme ja rakendamisega seonduvat Kristiina Treial (KiVa programm) ja Rainer Melts (Vaikuseminutite programm haridusasutustes). Kohtumisel on fookus programmide tutvustusel ja rakendamiseks vajaliku info edastamisel (vajalikud eeldused, ressursid, kogemused jm).
Veebikohtumised on tasuta, registreerunutele edastatakse osalemiseks veebilink. Registreerudes on võimalik esitada küsimusi ettekandjatele. Registreerimine 31. märtsini SIIN. Link veebikeskkonda sisenemiseks saadetake e-posti aadressile hiljemalt 1. aprillil.

Vaikuseminutid haridusasutustes
Universaalne sekkumine, sihtgrupp: varane murdeiga (11–15 a), murdeiga (16–19 a). Sobib 14–19. a noortele.
Märksõnad: riskikäitumise, vaimse tervise probleemide, koolist välja langemise ennetamine, sotsiaalemotsionaalse pädevuse arendamine.
Eesmärk: toetada kogemusliku teadveloleku ja sotsiaalemotsionaalse pädevuse õppe kaudu positiivseid muudatusi noorte ja õpetajate enesejuhtimise oskustes, et ennetada vaimse tervise probleeme.
Elluviimise keskkond: haridusasutus, noortekeskus, vaimse tervise keskus vms
Elluviijad: täiendusõppe läbinud õpetajad ja kooli töötajad, keda toetavad juhendajad ja koolitajad
Sisaldab: täiendusõpet ja juhendmaterjale, info- ja õppematerjale kooli töötajatele ja õpilastele, jätkutuge.
Koduleht: https://vaikuseminutid.ee/
KiVa kiusamisvastane programm
Ennetustasandiks on universaalne ja näidustatud sekkumine.
Sihtgrupp: noorem kooliiga.
Märksõnad: väärkohtlemise ja vägivalla ennetus (sh kiusamine), riskikäitumise ennetus, sotsiaalemotsionaalse pädevuse arendamine, vaimse tervise probleemide ennetus.
Eesmärk: kiusamise ennetamine, kiusamisest põhjustatud kahjude minimeerimine ja kiusujuhtumite lahendamine.
Elluviimise keskkond: haridusasutus.
Elluviijad: kool, juhiste ja tööriistade toel. Sisaldab täiendusõpet ja juhendmaterjale, info- ja õppematerjale õpilastele, lapsevanematele ning kooli töötajatele, veebituge, seiret.
Koduleht: https://kiusamisvaba.ee/en/kiva-programm/
Ennetuse teadusnõukoja poolt hinnatud kõikide sekkumistega saate tutvuda https://www.tai.ee/et/tervis-ja-heaolu/ennetuse-teadusnoukogu.

Kogukondade teenuse disainimise töötuba
2024-04-08 12:00 - 16:00 | JAEKi seminariruum, Aia tn 2, Jõgeva, 48306, Eesti
Disainiprotsessi keskmes on kaks töötuba, mis on osapooli kaasavad, lihtsasti mõistetavad ning tulemusele orienteeritud. Kasutame levinuid ja tõhusaid disainmõtlemise ja teenusdisaini meetodeid. Projekti tulemusena valmib inkubaatorteenuse kavand, koos vajalike teenuste kirjeldustega.
Teenusedisaini töötubadesse oodatakse Kesk-Eesti Ettevõtlusinkubaatori kogukondadest liikmeid.
Rohkem infot:
Annika Jõks
Kogukondade inkubatsiooni projektijuht
E-post annika.joks@jaek.ee
Tel: 5187480
Loe Kesk-Eesti ettevõtlusinkubaatorist: https://kesk-eesti.ee/
Kesk-Eesti Inkubatsioonikeksuse tegevusi ja teenusedisaini koolitust kaasrahastab Euroopa Liit

Koolitus "Mõtte jõud-optimeeritud mõtteviis"
2024-04-09 08:00 - 17:00 | Pajusi Rahvamaja, Pajusi, Põltsamaa vald, 48224, Eesti
LEKTOR Ülli Kukumägi on pikaajalise kogemusega verbaalse ja mitteverbaalse kommunikatsiooni lektor/koolitaja/nõustaja, kes on õppinud nii psühholoogiat, sõltuvushäirete ravimetoodikaid, lahenduskeskset lühiteraapiat, hüpnoteraapiat, kehakeele dekodeerimist erinevate rahvusvaheliste ekspertide juures, s.h. Paul Ekman International Groupis. Omab pikaajalist avaliku esinemise praktikat konverentsidel, seminaridel, televisioonis. Ülli klientide hulka kuuluvad nii Eesti era- kui riigiettevõtted, s.h. haiglad, koolid, pangad, omavalitsused, Päästeamet, Töötukassa, Tervisekassa jt. Vaata lektori kohta lähemalt www.bodylanguageacademy.ee
Mõtted on ainsad, mida suudame täielikult kontrollida ning muuta. Optimeerides mõtteviisi, suudame keskenduda sooritusele, saavutame eesmärke, oleme tervemad, säilitame rahu keerulistes situatsioonides, mõjume enesekindlamalt, jms. Kuidas teadlikult enda mõtteid kontrollida ja käitumismustreid muuta, räägime interaktiivsel koolitusel “MÕTTE JÕUD – optimeeritud mõtteviis”.
Käsitletavad teemad:

Neuroteadlased väidavad, et 95% meie elus on mõjutatud alateadvuse reaktsioonidest. Kuidas tuvastada, millest tegelikult mõtleme ja mis seda põhjustab?
Emotsioonid-suhtumised-tulemused. Kuidas teadlikult saame läbi suhtumiste mõjutada enda emotsionaalseid reaktsioone? Kuidas toime tulla ärevuse ja hirmuga? Praktilised võtted, kuidas hallata negatiivseid emotsioone.
Omandatud uskumused/arvamused, mis mõjutavad negatiivset nii enesehinnangut kui ka omavad otsest negatiivset mõju meie elule. Kuidas neid muuta?
Fookus-energia-tulemus.
Edukate mõttemustrid.

Koolituse KESTVUS 4×45 minutit.
Koolitus algab kell 11.00.
Olete oodatud alates 10.30 st.
Registreerimine kuni 4. aprillini – tiina@jaek.ee või täites registreerimisvormi.
Omaosalus 7,00 (sisaldab lõunat ja kohvipausi)

Kogukondade teenuse disainimise töötuba
2024-04-10 12:00 - 16:00 | JAEKi seminariruum, Aia tn 2, Jõgeva, 48306, Eesti
Disainiprotsessi keskmes on kaks töötuba, mis on osapooli kaasavad, lihtsasti mõistetavad ning tulemusele orienteeritud. Kasutame levinuid ja tõhusaid disainmõtlemise ja teenusdisaini meetodeid. Projekti tulemusena valmib inkubaatorteenuse kavand, koos vajalike teenuste kirjeldustega.
Teenusedisaini töötubadesse oodatakse Kesk-Eesti Ettevõtlusinkubaatori kogukondadest liikmeid.
Rohkem infot:
Annika Jõks
Kogukondade inkubatsiooni projektijuht
E-post annika.joks@jaek.ee
Tel: 5187480
Loe Kesk-Eesti ettevõtlusinkubaatorist: https://kesk-eesti.ee/
Kesk-Eesti ettevõtlusinkubaatori tegevusi ja teenusedisaini koolitust kaasrahastab Euroopa Liit

Jõgevamaa II loometalgud
2024-04-13 09:00 - 19:00 | Esku koolimaja, Esku küla, Põltsamaa vald, Jõgevamaa, Eesti
Jõgevamaa II loometalgud ootavad kogukonnaga seotud ideid!
Loometalgud on häkatoni stiilis kokkusaamine, kus igaüks saab osaleda oma kodukohas olevate kitsaskohtade lahendamises ja käivitada kogukonnas ühiselt elluviidavaid muutusi või projekte.
13. aprillil 2024 Esku koolimajas toimuvad Jõgevamaa II loometalgud saavad alguse lahendamist vajavate ideede/teemade kogumisega, hiljem on kõigil võimalus ühineda talle huvipakkuva teema meeskonnaga ja talgupäeval ühes mentoritega ka neile teemadele lahenduskäik leida.
Idee esitamine on lihtne: kui Sul on probleem, idee või mõte, millele sooviksid koos mõttekaaslastega loometalgutel lahendust leida, siis anna sellest teada, vajutades allpool olevale kastile.

ESITA OMA IDEE

Ootame teie ideid ja mõtteid kuni 10. veebruarini 2024.
Ideid on oodatud esitama kõik, kes soovivad Jõgevamaa ja oma kodukoha probleemide lahendamises ja uute algatuste arendamises kaasa lüüa.
Loometalguid korraldab Jõgevamaa Arendus- ja Ettevõtluskeskus koos Esku Külaseltsi ja Jõgevamaa Koostöökojaga. Rahaliselt toetavad LEADER-programm ja Põltsamaa, Jõgeva ja Mustvee vald.

Südamenädal Jõgevamaal: Tule liigu oma südame heaks!
2024-04-15 - 2024-04-21 | Jõgevamaa, Jõgevamaa
Jõgevamaa Spordiliit ja Jõgevamaa Arendus- ja Ettevõtluskeskus kutsub osalema südamenädala tegevustes!
Jõgevamaa südamenädalast osavõtmiseks:
1) Vali oma asutuse või meeskonnaga välja üks liikumispäev – mõtle välja ja tee tegevusi oma kooli/lasteaia/asutuse lähedal!
2) Tegevuseks sobib näiteks matk, jalutamine, jooksmine, jalgrattaga liikumine jne!
3) Tegevuse valimisel OLE LOOV, ära karda teha teistmoodi!
4) Registreeri enda tegevus: https://forms.gle/AxTnrSy297pkUUQe7
5) Tehke oma liikumistegevusest pilt ja saatke see info@jslkalju.ee.
Osavõtjate vahel loositakse välja auhindu!

TÄIENDAV INFO

Inspiratsiooni- ja vestlusõhtu "Tahan vs pean"
2024-04-16 19:00 - 21:00 | Põltsamaa noorekeskus, Veski tn 4, Põltsamaa
Inspiratsiooniõhtu Põltsamaa noortekeskuses– avatud südamete ja uute mõtetega!
Teisipäeval, 16. aprillil, toimus Põltsamaa noortekeskuses esimene Inspiratsiooniõhtu, mis oli suunatud 14+ noortele, kes otsivad suunda, julgust või lihtsalt kohta, kus olla nemad ise.
Õhtut juhtis särav ja elurõõmus Avely Austa, kes aitas luua vaba ja usaldusväärse õhkkonna, kus räägiti päriselt olulistest asjadest:💬 Kuidas ma suhtun ellu? Kas ma teen asju, sest PEAN või sellepärast, et TAHAN? Kuidas saada hakkama iseendaga ja oma valikutega?
Vestlusringides said noored kaasa mõelda, kuulata teiste kogemusi ning jagada ka enda mõtteid. Avely jagas inspireerivaid taipamisi ja ka teised täiskasvanud toetasid noori oma elulugude ja ausa kohaloluga.
Õhtu lõpetas mõnus teejoomine ja noorte endi küpsetatud kaerahelbeküpsised. Hubases kööginurgas toimunud tagasisideringis jagati tänutunnet, soojust ja rõõmu – kõik tundsid, et nad on hoitud ja märgatud.
❤️ Suur aitäh Avelyle ja kõigile noortele, kes tulid ja päriselt kohal olid!
Inspiratsiooniõhtud toimuvad projekti „Iga Jõgevamaa noor on ühiskonna osa“ raames ning neid kaasrahastab Euroopa Liit.

PIXO Festi külastamine
2024-04-20 11:00 - 20:00 | Põhjala tehas, Marati tn 5, Tallinn
Kutsume Sind koos meiega külastama anima- ja dokumentaalfilmide stuudiot ja tutvuma e-spordi maailmaga PIXO Festil.
PIXO Fest on Eesti suurim mängurite festivalil, mis toob kokku digimaailma huvilised ning pakub unustamatuid elamusi. Festival toimub 20. aprillil Põhjala tehase angaarides ja keskendub videomängude, e-spordi, digikultuuri ja hariduse teemadele. Kohapeal saab osa võtta järgnevatest tegevustest:

Eldada kaasa e-spordi võistlustele: Counter-Strike 2 ja League of Legends finaalid suurel areenil
Harivad arutelud: kübertutvalisus, tervis ja mngusõltuvus jne
Mängulised tegevused: VR-elamused, striimerite ala ja seiklusmäng
Messiala: tehnoloogianäitus, arendajate mängud ja simulaatorid

PIXOFestil osalemine on Jõgevamaa noorte jaoks TASUTA. Anna enda osalemissoovist märku hiljemalt 16.04.24 meiliaadressil airi.parv@jaek.ee.
Enne PIXO Festil osalemist külastame Põhjala tehases animafilmidele ja dokumentaalfilmidele pühendunud filmistuudiot Rebel Frame. Meil avaneb võimalus tutvuda animaatorite igapäevatööga. Kohtume animaatoritega ning saame põhjaliku ülevaate, kuidas sünnib animafilm – alates esmastest ideedest kuni lõpliku teostuseni. Näeme lähemalt, milliseid tööriistu ja tehnikaid kasutatakse ning avastame, mis teeb animatsiooni nii eriliseks kunstivormiks.
Õppekäik viiakse ellu projekti “Iga Jõgevamaa noor on ühiskonna osa” raames ja seda kaasrahastab Euroopa Liit

Refresh - Kujundame Põltsamaa noorteala
2024-04-22 12:00 - 2024-04-26 18:30 | Põltsamaa noorekeskus, Veski tn 4, Põltsamaa
Aprillikuu koolivaheajal, 22.–26. aprillini, kogunesid Põltsamaa noortekeskusesse noored, et anda uus ilme noorteka õuealale. Üheskoos korrastati keskkonda, tehti käed mullaseks, arutati tulevikuvõimalusi ja jagati kogemusi, mis ulatuvad kaugele sellest nädalast.
💬 Mis toimus?Nädal algas suure ühistalguga, kus koostöös Eesti 4H Jõgevamaa noortega tehti ära tõeline „räige koristus“: õueala sai prahist puhtaks ja kõigil osalejatel kõhud täis – talgutoit ja lauamängud aitasid luua mõnusa ja toetava õhkkonna.Järgmistel päevadel pandi loovus tööle – lillekastid said uue ilme, noored istutasid ise kaasa toodud maitsetaimi ning kavandasid, kuidas keskkonda veel noortesõbralikumaks muuta.
🌱 Mis kogemusi noored said?👉 Koostöö ja planeerimine – iga samm sai tehtud ühise eesmärgi nimel.👉 Enesekindlus ja eneseväljendus – noorte ideid oodati ja arvestati, mis andis neile julgust ka teistes eluvaldkondades end väljendada.👉 Vastutus ja tähendus – oma kätega loodud keskkond tõi tunde, et nende panus loeb.👉 Praktilised oskused – istutamine, värvimine, töövahendite kasutamine – esmapilgul lihtsad tegevused, mis loovad tugeva vundamendi tulevikuks.👉 Inspiratsioon ja algatusvõime – keskkond, mille nad ise lõid, jääb neid nüüd ootama ja inspireerib edasi toimetama ka tulevikus.
💡 Mida see andis?Mitmed noored ütlesid, et varasemalt polnud nad tundnud end justkui „kuuluvat kuhugi“. Selle nädala jooksul kogetud tugi, koostöö ja tulemus aitas neil taas näha oma väärtust ja võimalusi – olgu selleks kooli naasmine, töö otsimine või lihtsalt julgus midagi proovida.Nädal aitas neil õppida, kuidas luua ja hoida keskkonda, mis on loodud noortele – iseenda ja teiste jaoks. See kogemus paneb paljusid neist ka edaspidi noortekeskusesse tagasi tulema, oma ideid ellu viima ja tegutsema.
Tegevusi viidi ellu koostöös projektiga “Iga Jõgevamaa noor on ühiskonna osa” mida kaasrahastab Euroopa Liit.

Jõgevamaa kogemusseminar
2024-04-25 10:00 - 15:30 | Kaunite Kunstide Kodu, Kaunite Kunstide Kodu, Turu 2a, Jõgeva
Kutsume haridusvaldkonna inimesi osalema 25.04.24 Kaunite Kunstide Kodus (Turu 2a, Jõgeva) toimuvale Jõgevamaa kogemusseminarile.
Päevakava
9.30 Kogunemine ja hommikukohv 10.00 Sissejuhatus
10.10 Mis toimib ennetuses ja mis mitte? (Ain Peil, Siseministeeriumi nõunik)11.10 Liikuma Kutsuv Kool (Maarja Park, Tartu Ülikooli liikumislabor)12.00 VEPA metoodika kasutamiskogemus (Kadri Suni ja Piret Pärkson, Põltsamaa Ühisgümnaasium)
12.40 Lõuna
13.30 KiVa programmi tutvustus ja Mustvee Kooli kogemus (Viivika Keskküla, SA Kiusamisvaba Kool koolitaja ja Heidi Aruväli, Mustvee Kooli KiVa-tiimi juht)14.30 Helge Kool (Marko Rillo, Helge Kool MTÜ)
15.10 Päeva kokkuvõtted
*Korraldaja jätab endale õiguse teha kavas muudatusi.
Sihtgrupp
Seminar on suunatud Jõgevamaa omavalitsuste haridusasutuste juhtkondadele, õpetajatele, tugispetsialistidele; tervisedenduse ja haridusvaldkonna esindajatele ning otsustajatele.
Miks osaleda?
* Võimalus tutvuda Eestis kasutusel olevate tõenduspõhiste sekkumis- ja ennetusprogrammidega.* Saada teadlikumaks enda asutuse võimalustest ja vajadustest.* Vahetada kogemusi ja avardada silmaringi.
Osavõtt TASUTA, sh lõunapaus
Palume jagada infot kolleegidega, kes peaksid infopäevast teadma ning kuuluvad eelpool mainitud sihtgruppi!
Registreerimine avatud 19. aprillini!

Registreerimisvorm

Lisainfo
Eva-Kristi Hein, 5333 5950, eva-kristi.hein@jaek.ee Haridusasutuste tervisedenduse spetsialist

Tartu Rakendusliku Kolledži külastamine
2024-05-07 09:00 - 16:00 | Jõgeva Valla Noortekeskus, Piiri 1, Jõgeva
Noored avastamas tulevikuvõimalusi Tartus!
Jõgeva valla noortekeskus viib 13+ vanuses noored põnevale väljasõidule Tartu Rakenduslikku Kolledžisse! Külastuse käigus tutvutakse kooli õppekorralduse ja õppetingimustega, piilutakse erinevatesse õppeosakondadesse ning kohtutakse nii kooli personali kui ka õpilastega. See on suurepärane võimalus näha ja kogeda, milliseid valikuid pakub kutseharidus Tartus!
Väljasõit toimub projekti “Iga Jõgevamaa noor on ühiskonna osa” raames ning seda kaasrahastab Euroopa Liit.
🌟 Tule kaasa – tulevik ootab sind Tartus!?
Soovid lisainfot? Kirjuta meile või külasta noortekeskust!

Digiturundus ettevõttele 1
2024-05-07 13:00 - 17:00
Jõgevamaa Arendus- ja Ettevõtluskeskus kutsub teid osalema koolitusprogrammis, mis annab praktilise sisendi, kuidas ise teha edukamaid kampaaniaid ja osata ka agentuurilt tellida täpsemalt endale vajalikku lahendust. Koolituse tulemusena oskavad osalejad muuta oma turunduse paremini toimivaks olemasoleva eelarve raames.

7. mai koolituse teemad:

-AI kasutamine turunduses (ChatGPT ja Google Gemini võimalused)

-Õige kliendi leidmine ja toimiva sõnumi koostamine

-Parema kodulehe loomine

-Google’i otsimootor

Koolituse viib läbi Osaühing ILLM, koolitaja Urmet Seepter

Registreerimine koolitusele avatud kuni kohtade täitumiseni, hiljemalt 30. aprillini!
Koolituse puhul rakendub ettevõttele vähese tähtsusega abi (VTA) arvestamine.

Koolituse maksumus: 15 eurot ettevõtte kohta. (Hind sisaldab koolitust digiturundus 1 ja digiturundus 2. Ettevõtte kohta kuni 3 inimest. )
Täiendav info: 56907017, Leili Mård.

Digiturundus ettevõttele 2
2024-05-08 09:00 - 13:00
Jõgevamaa Arendus- ja Ettevõtluskeskus kutsub teid osalema koolitusprogrammis, mis annab praktilise sisendi, kuidas ise teha edukamaid kampaaniaid ja osata ka agentuurilt tellida täpsemalt endale vajalikku lahendust. Koolituse tulemusena oskavad osalejad muuta oma turunduse paremini toimivaks olemasoleva eelarve raames.

8. mai koolituse teemad:

Google Ads
Sotsiaalmeedia turundus
Tasuta tööriistad
Praktiline näide 5-eurose päevaeelarvega kampaaniast

Koolituse viib läbi Osaühing ILLM, koolitaja Urmet Seepter

Registreerimine koolitusele avatud kuni kohtade täitumiseni, hiljemalt 30. aprillini!
Koolituse puhul rakendub ettevõttele vähese tähtsusega abi (VTA) arvestamine.
Koolituse maksumus: 15 eurot ettevõtte kohta. (Hind sisaldab koolitust digiturundus 1 ja digiturundus 2. Ettevõtte kohta kuni 3 inimest. )
Täiendav info: 56907017, Leili Mård.

Tervise Ja Heaolu Infohommik - Gordoni perekooli ja Perepesade Tutvustused
2024-05-08 10:00 - 11:30 | Veebikeskkond, Veebikeskkond, Jõgeva, Estonia
Tervise Arengu Instituut kutsub teisele tervise ja heaolu infohommikule!

Seekordsel kohtumisel 8. mail kell 10.00-11.30 Zoom keskkonnas keskendutakse vanemluse teemadele.
Kohtumisel tutvustatakse Gordoni perekooli programmi ning Perepesade keskustega seonduvat. Meiega jagavad infot Perekoolitusühing Sina ja Mina esindaja ja Kiira Gornischeff (SA Lapse Heaolu Arengukeskuse tegevjuht). Kohtumisel on fookus programmide/võimaluste tutvustusel ja rakendamiseks vajaliku info edastamisel (eeldused, ressursid, kogemused jm).
Veebikohtumised on tasuta, registreerunutele edastatakse osalemiseks veebilink. Registreerudes on võimalik esitada ka küsimusi ettekandjatele. Küsimusi on võimalik edastada kuni 3. maini maiu.veltbach@tai.ee.
Registreerimine 03. maini SIIN.

Gordoni Perekool
Universaalne ennetus, sihtgrupp: täiskasvanuiga (lapsevanemad ja hooldajad).Eesmärk: aidata vanematel omandada mõtteviis ja suhtlemisoskused, mis aitavad parandada suhteid laste ning teiste oluliste inimestega nende elus.
Märksõnad: sotsiaalemotsionaalse pädevuse arendamine, vaimse tervise probleemide ennetus elluviimise keskkond: perekond ja kodu.
Elluviijad: Perekoolitusühing Sina ja Mina litsentsiga koolitajad, keda toetavad superviisorid. Ennetustegevus sisaldab täiendusõpet ja juhendmaterjale, info- ja õppematerjale lapsevanematele ning hooldajatele.
Koduleht: http://www.sinamina.ee/
Perepesad
SA Lapse Heaolu Arengukeskus (LaHe) töötas välja kogukondliku ennetus- ja peretöökeskuse Perepesa tegevusmudeli. Kohalikul tasandil asutatakse ja luuakse Perepesa kohaliku omavalitsuse poolt, koostöös LaHega. Perepesa tegevuse aluseks on LaHe poolt välja töötatud tegevusmudel.
Perepesa on kogukondlik ennetus- ja peretöökeskus. Perepesa pakub tervikliku lahenduse, kuidas teha süsteemset ja koordineeritud ennetustööd ning korraldada varajast märkamist lapseootel ja väikelastega perede seas kohalikul tasandil, ühest, kodulähedasest kohast.
Iga Perepesa on oma kogukonna nägu, mille loovad Perepesa meeskond, külastavad pered ning kohalikud laste ja peredega tegelevad spetsialistid. Perepesa on koostöös ja ühisloomes tegutsev keskus. Perepesa eesmärk on võimestada lapsevanemaid, pakkuda neile õigeaegset, asjakohast ja professionaalset tuge laste kasvatamisel ning pere- ja paarisuhete loomisel ja hoidmisel.
Koduleht: https://www.lapseheaolu.ee/
Ennetuse teadusnõukoja poolt hinnatud sekkumistega saate tutvuda: https://www.tai.ee/et/tervis-ja-heaolu/ennetuse-teadusnoukogu
Aprillil toimunud kohtumise (KiVa programm ja Vaikuseminutite programm haridusasutustes) salvestust saate järgi vaadata SIIT.
Ka seekordset kohtumist salvestatakse ja on vajadusel järele vaadatav.

Kohvihommik Raido Raudsepaga
2024-05-08 10:00 - 12:00 | JAEKi seminariruum, Aia tn 2, Jõgeva, 48306, Eesti
Kesk–Eesti ettevõtlusinkubaator ja Jõgevamaa Arendus- ja Ettevõtluskeskus kutsuvad Teid 8. mail kell 10.00 JAEK´i seminariruumi, Jõgeva, Aia 2 Kesk-Eesti ettevõtlusinkubaatori kohvihommikule.
Põlvkondade vahetus pereettevõttes ehk kas julge hundi rind on rasvane või kuuliauke täis?
Kärknas endisest Tartu naftabaasist üle-eestiliseks ettevõtteks kasvanud Malle Raudsepa ning ta poegade Raido ja Rauno Raudsepa perefirmal Terminal AS on pikem plaan töötada end Eesti juhtivaks energiamüüjaks.
Uus põlvkond toob kaasa värskeid ideid, uuenduslikke lähenemisviise ja kirevaid visioone, mis aitavad ettevõttel kütuseturul tipus püsida.
Tule ja kuula kuidas Raido Raudsepp räägib pereettevõtluse rõõmudest, muredest, probleemidest ning üheskoos leitud lahendustest.

INKUBAATORI KOHVIHOMMIK on Kesk-Eesti ettevõtlusinkubaatori korraldatav üritussari, mis on ettevõtjalt ettevõtjale kogemuslugude vahetamise tund.
Kaasrahastanud Euroopa Liit
* Registreerimisvormi täitmisega annate koolituse korraldajatele õiguse isikuandmete töötlemiseks ja tagasiside küsimiseks.
* Olete teadlik, et osalemise toetust käsitletakse vähese tähtsusega riigiabina (VTA).
* Korraldajad on väga tänulikud kui annate infopäeva kohta vahetut tagasisidet.
Kontaktisik: Toomas Teppo email: toomas.teppo@kesk-eesti.ee, telefon +372 5360 0127
Üritus on ettevõtjale tasuta. Registreeruda saab siin: https://forms.gle/qAPMWaW99gBZkJd57

Jõgevamaa liikumisharrastuse seminar 9. mail 2024 Põltsamaal
2024-05-09 09:00 - 16:00 | Põltsamaa Loss, Põltsamaa loss, Magnuse saal
Jõgevamaa liikumisharrastuse seminar 9. mail 2024 Põltsamaal
SA Liikumisharrastuse kompetentsikeskuse, Jõgevamaa omavalitsuste ja Jõgevamaa Spordiliit Kalju koostöös toimub Põltsamaa Lossis 9. mail 2024 liikumisharrastuste seminar.
Osalema on oodatud kohalike omavalitsuste, koolide, lasteaedade, spordiklubide, organisatsioonide ning teiste asutuste esindajad, kes panustavad Jõgevamaa elanike liikumisse ja tervena elamisse.
Osalemine on tasuta ning osalejate arv on piiratud. Registreerimine avatud 30. aprillini!
Täiendav info: https://liigume.ee/jogevamaa-seminar/

REGISTREERIMINE

AJAKAVA
Päeva juhib: Priit Põdra, Jõgevamaa Gümnaasiumi direktor
9.00–9.30 Saabumine ja tervituskohv
9.30–9.45 Moderaatori tervitus ja päeva tutvustus
9.45–10.15 Riigi visioon 2023 ja tegevused selle suunas – Tarvi Pürn, spordi asekantsler, Kultuuriministeerium
10.15–10.45 Viime koostöös Eesti Euroopa liikuvaimaks rahvaks – Alo Lõoke, SA Liikumisharrastuse kompetentsikeskus
10.45–11.15 Jõgevamaa Spordiliidu visioon 2030 ja maakondlik koostöö – Tiit Lääne, JSL Kalju president
11.15–12.15 Laste ja noorte liikumisrõõm ning liikumisõpetus – Hasso Paap, Tartu Ülikooli Liikumislabor
12.15–13.15 Lõuna
13.15–14.05 PANEELDISKUSSIOON: Lasteaiad ja liikumine
Annika Madisson, Põltsamaa Valla Lasteaed direktor
Asso Nettan, Jõgeva abivallavanem
Eva Kristi Hein, Jõgevamaa noorte terviseedendaja
Eilin Heinaru- Põltsamaa Valla Lasteaed – liikumisõpetaja
Asser Jaanimets, Kääpa ja Voore lasteaedade liikumisõpetaja
Aimur Säärits, Lasteaed Karikakar liikumisõpetaja (Jõgeva Vald)
14.05–14.50 PANEELDISKUSSIOON: Koolid ja liikumine
Maikel Mikson, Põltsamaa Ühisgümnaasiumi esindaja
Priit Põdra, Jõgevama Gümnaasiumi direktor
Anneli Soosaar, Mustvee koolide liikumisõpetaja
Reili Toomingas, Mustvee abivallavanem
15.00-15.45 PANEELDISKUSSIOON: Jõgevamaa  tulevik liikumises / Liikumisharrastuse rollist kohalikul tasandil – kuidas saada inimesed rohkem liikuma kohaliku omavalitsuse vaates?
Karro Külanurm, Põltsamaa vallavanem
Indrek Kullam, Mustvee vallavanem
Taavi Aas, Jõgeva vallavanem
Tiit Lääne, JSL Kalju president
Vitali Gorosko OÜ Bueno, ettevõtja
15.45 Kokkuvõtted ja lõpetamine
16.00 Võimalus külastada Põltsamaa lossitorni ja muuseumi (omal kulul)
Kohtumiseni Põltsamaal!

Lõuna-Eesti Turismiklastri infopäev Jõgevamaa turismiasjalistele
2024-05-09 10:00 - 15:00 | Mustvee Kultuurikeskus, Tartu 12, Mustvee, Eesti
Lõuna-Eesti Turismiklaster kutsub kõiki turismiasjalisi 𝟗. 𝐦𝐚𝐢𝐥 Mustvee kultuurikeskusesse infopäevale.
Infopäeval tutvustame Lõuna-Eesti turismiklastri tegevusi, uusi suundi turismiarenduses ja käesoleva aasta plaane.
Võtame kokku aasta alguses toimunud ettevõtjate küsitluse, räägime roheteemadel ning kuulame ühe toreda kogemusloo Lõuna-Eesti turismiklastri liikmelt.
Registreeri oma osalemine SIIN

Koolitus "Kuidas juhtida oma elu ja teha valikuid?"
2024-05-10 16:00 - 18:00 | Mustvee noortekeskus, Mustvee noortetuba
Mida teha siis, kui kooli lõpp hakkab lähenema, kuid sa pole ikka veel kindel, kuhu kandideerida ja mida sa elus üldse saavutada tahad? Seda teadmatust, mis koolilõpetajatel paratamatult tekib pole tegelikult üldsegi nii keeruline lahendada.
MTÜ Eluks valmis koolitaja aitab noortel vanuses 13+ koolituse käigus mõtestada, kuidas (gümnaasiumi eel) teha hariduslikke ja karjäärialaseid valikuid.
Koolitusel osaleja saab:

kirja panna oma tugevuste ja nõrkuste nimekirja

defineerida oma elu visiooni

mõtestada oma sisemised väärtused

leida oma kire

paika panna edasised tegevused oma elu sihi, kire ja visiooni saavutamiseks

inspireeriva motivatsioonilaengu võtmaks oma elu ja valikute üle täielik kontroll

Koolitus viiakse ellu projekti “Iga Jõgevamaa noor on ühiskonna osa” raames ja seda kaasrahastab Euroopa Liit

Podcast: ettevõtlikud kogukonnad ja Kesk-Eesti Ettevõtlusinkubaatori teenused neile
2024-05-15 14:00 - 15:00 | Veebikeskkond, Veebikeskkond, Jõgeva, Estonia
Oled oodatud 15. mail kuulama-vaatama järjekordset kogukonna podcasti ettevõtlikest vabaühendustest ja kogukondadest ning milliseid toetusvõimalusi neile pakub Kesk-Eesti Ettevõtlusinkubaator.
* Millega tegeleb Kesk-Eesti Ettevõtlusinkubaator ja kuidas ta aitab kogukondadel ettevõtlikkust ja ettevõtlust edendada?
* Mis teeb ühe kogukonna ettevõtlikuks?
* Kui raske või kerge on vabaühendusel teenust pakkuda?
* Kuidas kogukonnad ja vabaühendused saavad kaasa aidata ja olla osa kohalikust ettevõtlusest?
* Milliseid tugiteenuseid pakub Järva-, Jõgeva- ja Viljandimaa vabaühendustele ja kogukondadele Kesk- Eesti Ettevõtlusinkubaator?
Podcastis arutlevad ettevõtlikkuse ja inkubatsiooni teemadel:
– Annika Jõks, Kesk- Eesti Ettevõtlusinkubaatori ettevõtlike kogukondade projektijuht;
– Aili Avi, Türi Kogukonnaseltsist;
– Aljona Suržikova, Käru Heade Tegude Muuseumist.
Anna oma osalemissoovist teada hiljemalt 14. maiks SIIN
Saadame osalemise lingi hiljemalt 15. mai hommikul.
Järele saab vaadata saadet hiljem Youtube kanalis “Maakondlikud arenduskeskused (Kogukondade veebikool)”
Kogukonna podcastid on Järva-, Viljandi- ja Jõgevamaa arenduskeskuste vabaühenduste konsultantide ühisprojekt kolme maakonna vabaühenduste võimekuse ja teadlikkuse tõstmiseks.
Lisainfo: Kersti Kurvits, vabaühenduste konsultant, tel 520 8423, kersti@jaek.ee
